作者：范祖禹
词牌/韵律：十二时・忆少年

paragraphs: 转招摇。
厚陵回望，双阙起岧嶢。
晓日丽谯。
金爵上干霄。
风雨阕，夜宫闭，不重朝。
奉鸾镳渐遥。
玉京知何处，飞英衔恤，乱絮缠悲，春路迢迢。
缥缈哀音，发龙笳凤箫。
光景同，惨淡度岩邑，指河桥。
马萧萧。
络绎星轺。
拂天容卫，江海上寒潮。
万国魂销。
追昔御东朝。
开钿扇，垂珠箔，侍珰貂。
宝香烧。
散飘。
开仁寿域，神孙高拱，昆仑渤澥，玉烛方调。
一旦宫车晚，旋归泬寥。
九载初，如梦次，功得琼瑶。